**Notă informativă**

|  |
| --- |
| **la proiectul Ordinului ministrului finanțelor „Pentru modificarea Instrucțiunii cu privire la plasarea, tranzacționarea și răscumpărarea Obligațiunilor de stat cu dobândă flotantă”** |
| 1. **Denumirea autorului și, după caz, a participanților la elaborarea proiectului**
 |
| Proiectul Ordinului ministrului finanțelor „Pentru modificarea Instrucțiunii cu privire la plasarea, tranzacționarea și răscumpărarea Obligațiunilor de stat cu dobândă flotantă” (în continuare – proiect ) este elaborat de către Ministerul Finanțelor. |
| 1. **Condițiile ce au impus elaborarea proiectului de act normativ și finalitățile urmărite**
 |
| Elaborarea proiectului este determinată de necesitatea ajustării formulei de determinare a ratei anuale variabile a dobânzii, în vederea luării în calcul a celor mai recente rate de pe piața primară. |
| 1. **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene**
 |
| Proiectul nu are drept scop armonizarea legislației naționale cu legislația Uniunii Europene. |
| 1. **Principalele prevederi ale proiectului şi evidențierea elementelor noi**
 |
| Modificările în cadrul proiectului vizează ajustarea formulei privind rata anuală variabilă, astfel încât la determinarea acesteia să se ia în calcul ratele nominale medii ponderate a dobânzii stabilite la licitațiile de vânzare a bonurilor de trezorerie cu termenul de circulație 182 zile sau a celor apropiate acestei scadențe în 4 licitații imediat precedente datei expedierii comunicatului. |
| 1. **Fundamentarea economico-financiară**
 |
| Implementarea proiectului nu implică cheltuieli financiare și alocarea de mijloace financiare din contul bugetului de stat.  |
| 1. **Modul de încorporare a actului în cadrul normativ în vigoare**
 |
| Proiectul este corelat cu prevederile actelor legislative/normative în vigoare cu care se află în conexiune, iar modificările propuse nu impune elaborarea unor acte normative suplimentare pentru implementarea acestuia. |
| 1. **Avizarea și consultarea publică a proiectului**
 |
| În scopul respectării prevederilor Legii nr. 239/2008 privind transparența în procesul decizional, anunțul privind inițierea procesului de consultare publică a proiectului, este plasat pe pagina oficială a Ministerului Finanțelor – www.mf.gov.md, la compartimentul „Transparența decizională”, rubrica „Procesul decizional”.Proiectul este expediat spre avizare Băncii Naționale a Moldovei și Asociației Băncilor din Moldova. Potrivit art.35 alin.(5) din Legea nr.100/2017 cu privire la actele normative, expertiza anticorupție a proiectului a fost efectuată de autorul proiectului în conformitate cu metodologia de efectuare a expertizei anticorupție, iar factori și riscuri de corupție nu au fost identificați.Potrivit art.37 din Legea nr. l00/2017 cu privire la actele normative proiectul nu se supune expertizei juridice a Ministerului Justiției.  |
|   |